Gislène izay mihitsy ! Any mba sady miasa no afaka manara-maso ny ankizy fa asiana fihaonana isan-kerinandro fotsiny. Ny vaomieran ny famokarana anefa mitsidika matetika ny tokatranon ny tsirairay manara-maso ny famokarana sy ny fahavitan ny commande ara-potoana. M. Ludovic miditra mialatsiny fa izay vao tena milamina ny fotoana azontsika mandritra an io festival io. Mihary dia ahoana tokoa moa no hatao izany ? Hifampizara isika mitondra ny fanazavana sa ahoana ? Jao aleo henoina aloha president hilaza ny anjara fotoana azontsika, dia ho hita eo e ! Ludovic telo andro ny faharetan ny festival ka nomen ny mpikarakara antsasak adiny isan andro isika, amin ny fotoanan ny spectacle, hanazavantsika ny tombontsoa azon ny rehetra raha mampihatra sy manaja ny fitsipika mifehy ny fitondran-tenan ireo mpisehatra ao anatin ny fizahantany eto madagasikara ireo mpisehatra rehetra amin ny fizahantany. Gislène hay telo andro? Izao ny hevitro samy mamonjy an io fotoana io avokoa ny solon- tenan ny mpisehatra rehetra. Ianareo mpitatitra, ny guide, ianareo mpamokatra sy mpivarotra asa tanana, isika mpandraharaha amin ny hotely, sns. Dia samy hanazava ny tombotsoa azony ny mpisehatra tsirairay raha mampihatra sy manaja an io fitsipika io ny rehetra. Mihary dia ho tafiditra ao anatin ny antsasakadiny ve izany rehetra izany? Ludovic izay tsy tratra, atao ny ampitso indray e! Kanefa tokony samy hifehy ny anjara fotoanany avy ny tsirairay dia mba tafiditra daholo isika isan andro! Jao mety izany e! Tonga dia tsinjarao dieny izao ary ny hitondra fanazavana isaky ny sehatra mba hahafahana manomana izay ho lazaina. Gislène ny tsara aza dia mba miova isan andro ny olona manazava! Jao izay koa no saika ho lazaiko! Ludovic tsy vita eto kosa aloha ny fizarana ny olona hitondra fitenenana e! Tsy maintsy mbola hifamory ianareo isaky ny sehatra misy anareo, dia any no mizara ny hitondra fitenenana sy handrafitra an izay zavatra ho tenenina. Gislène marina izany! Mihary fa mba mangataka aminao aho president. Rehefa hifamory isaky ny mpisehatra ihany isika dia tokony hampahatsiahy ny mpitantana hotel sy restaurant rehetra ianao ny tsy maintsy hanofanana ireo mpiasa amin io sehatra io, hahafantarany ny andraikitra tokony ho raisiny avy hatrany, raha mahita na miahiahy ny fisiana tranga-na fanararaotana ara-nofo sy fizahantany mamoafady izy ireo. Ludovic marina izany. Mba ampahatsiarovy ahy ange izay madame mihary rehefa any. Fa ho antsika rehetra, aza hadinoana ny manentana ireo mpisehatra mbola tsy nanao sonia an iny fitsipika iny mba hahitantsika vokatra haingana e! Jao hita ho aho! Hiverimberina foana ny zavatra toy ny nahazo an i mboty ireny raha mbola misy ireo tsy mampihatra an io fitsipika io. Gislène dia izao koa! Rehefa mandray fitenenana any amin ny spectacle n ny festival isika, aza hadinoina ny manantitrantitra fa tsy raharahan olon-tokana ny hampahomby ny fizahantany miaro amin ny fampiasana ankizy, eto nosy be. Ataovy tsapan ny mpijery fa mila mandray andraikitra koa izy amin ny fahasahiany miantso ny laharana maitso 147 na koa mampahafantatra ny tranga misy eny fkt na police na ny tale-paritry ny asa na koa izay misahana ny fiarovana ny ankizy. Ludovic dia hamafiso mihitsy fa maimaim-poana ny miantso amin io raha mahita fanararaotana ara-nofo atao amin ny ankizy tsy ampy taona izy. Mihary na koa mahita na miahiahy ny fisiana-na fizahantany mamoafady mampandray anjara ny ankizy!